Read in English . L-Awtorità tal-Ippjanar (PA) irċeviet applikazzoni biex medda mdaqqsa ta' art barra miż-żona tal-iżvilupp viċin il-Bajja ta' San Tumas ġo Marsaskala tiġi żviluppata f'ċinema drive-in. Id-dettalji pubbliċi dwar dan il-proġett għadhom skarsi, però s-sit tal-PA juri li l-pjanijiet ikopru area konsiderevoli ta' art agrikola, li jwasslu mit-Torri Mamo – residenza privata msaħħa li tmur lura għal żmien il-Kavallieri – għal-limiti tal-"boathouses" li hemm madwar il-bajja. Torri Mamo nnifsu mhux parti mis-sit: ir-residenza storika hi propjetà pubblika taħt il-ħarsien ta' Din l-Art Ħelwa. Is-sit propost għall-iżvilupp għandu forma pjuttost irregolari, imma fil-parti l-kbira tiegħu jikkonsisti minn numru ta' għelieqi mdawra bil-ħitan tas-sejjieħ. L-applikazzjoni saret f'isem l-avukat Martin Testaferrata Moroni Viani mill-perit Brian Ebejer fil-15 ta' Ottubru, iżda ġiet ippubblikata din il-ġimgħa stess. Se tibqa' miftuħa għal kull min jixtieq jagħmel oġġezzjoni sal-1 ta' Frar, bil-PA timmira li tlesti l-asssesjar tagħha tal-applikazzjoni saż-17 ta' April. Frank Vincentz .td_uid_3_5ff1c9e2c1ec3_rand.td-a-rec-img{text-align:left}.td_uid_3_5ff1c9e2c1ec3_rand.td-a-rec-img img{margin:0 auto 0 0}